අපරාධ පරීක්ෂණ දෙපාර්තමේන්තුව වෙනුවෙන් පරීක්ෂණවල ප්‍රගතිය පිළිබද අධිකරණයට කරුණු වාර්තා කළ නියෝජ්‍ය සොලිසිටර් ජනරාල් දිලීප පිරීස් එහිදී කියා සිටියේ මෑතකදී මිනුවන්ගොඩ ප්‍රදේශයේ හෙරොයින් සමග අත්අඩංගුවට ගත් චමින්ද ප්‍රියංකර මල්ලවආරච්චි හෙවත් ටයිල් චමින්ද නැමැත්තා විසින් සිදුකරන ලද ප්‍රකාශ මත ද සිද්ධියට අදාළව පරීක්ෂණ ආරම්භ කළ බවයි.විමර්ශණවලට අදාළව අත්අඩංගුවට ගෙන රදවාගෙන ප්‍රශ්ණ කිරීම් සිදුකරන විහග ප්‍රභාත් නැමත්තා සිදුකළ අනාවරණයන් සම්බන්ධයෙන් එහිදි නියෝජ්‍ය සොලිසිටර් ජනරාල් දිලීප පිරිස් අධිකරණයට කරුණු දක්වා සිටියා.ඒ අනුව ඔහුගෙන් සිදුකළ ප්‍රශ්ණ කිරීම්වලදී මත්ද්‍රව්‍ය නාශක කාර්යාංශයේ නිලධාරීන් පසුගිය අප්‍රේල් මස මාතර  සිට මත්කුඩු කිලෝග්‍රෑම් 130ක් රැගෙන විත් ඉන් කිලෝග්‍රෑම් 90ක් ටයිල් චමින්ද නැමැත්තාට ලබා දි ඇති බව හෙළි වී තිබෙනවා.